
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  225/2012
ΘΕΜΑ: «Εξέταση αιτήσεως του κ. Τόγια Νικολάου με την οποία ζητείται η παραχώρηση δικαιώματος χρήσης αιγιαλού και παραλίας (70 τ.μ.) έμπροσθεν του καταστήματος «Εστιατόριο – Αναψυκτήριο» που βρίσκεται στην περιοχή «Ρουπάκι» της Τ. Κ. Λεβεντοχωρίου, για την τοποθέτηση ομπρελών και ξαπλωστρών, προς εξυπηρέτηση των λουομένων»                                               

    Στον Πύργο και στο Δημοτικό Κατάστημα σήμερα στις 27                                                                   του μηνός Ιουνίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 29509/21-6-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Αντιπρόεδρος του Δ.Σ κ. Βασίλειος Σεϊντής, ως νόμιμος αναπληρωτής του Προέδρου [άρθρο 69 παρ. 2 του Ν. 3852/10 (ΦΕΚ Α΄87/7-6-2010)] ο οποίος προσήλθε στη συνεδρίαση κατά τη συζήτηση του 3ου θέματος της ημερήσιας διάταξης, κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος[προσήλθε στο 3ο θέμα της Η.Δ], 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης[προσήλθε στο 3ο θέμα προ Η.Δ], 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2.  Γιαννακούλιας Θεόδωρος, 3. Λιατσής Δημήτριος, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση, αν και η πρόσκληση τους επιδόθηκε νομίμως.

    Επίσης προσκλήθηκε στη συνεδρίαση με την υπ’ αριθμ. 29509/21-6-2012 έγγραφη πρόσκληση του Προέδρου, ο Πρόεδρος της Τ.Κ. Λεβεντοχωρίου κος Τζαβάρας Ανδρέας, ο οποίος δεν προσήλθε αν και νόμιμα κλήθηκε. 
    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Αντιπρόεδρος έθεσε υπόψη του Δημοτικού Συμβουλίου το 1ο θέμα της ημερήσιας διάταξης με τίτλο: «Εξέταση αιτήσεως του κ. Τόγια Νικολάου με την οποία ζητείται η παραχώρηση δικαιώματος χρήσης αιγιαλού και παραλίας (70 τ.μ.) έμπροσθεν του καταστήματος «Εστιατόριο – Αναψυκτήριο» που βρίσκεται στην περιοχή «Ρουπάκι» της Τ. Κ. Λεβεντοχωρίου, για την τοποθέτηση ομπρελών και ξαπλωστρών, προς εξυπηρέτηση των λουομένων» και ανέφερε:

    Η Δ/νση Διοικητικών Υπηρεσιών του δήμου με το 24344/2012 έγγραφό της, διαβιβάζει στο σώμα την υπ’ αριθμ. 21073/4-5-2012 αίτηση του κ. Τόγια Νικολάου με την οποία ζητείται η παραχώρηση δικαιώματος χρήσης αιγιαλού και παραλίας εμβαδού 70 τ.μ., έμπροσθεν του καταστήματός του «Εστιατόριο - Αναψυκτήριο», που βρίσκεται στην περιοχή «Ρουπάκι» της Τ.Κ. Λεβεντοχωρίου, για την τοποθέτηση ομπρελών και ξαπλωστρών, προς εξυπηρέτηση των λουομένων. Συγκεκριμένα το εν λόγω έγγραφο αναφέρει τα εξής: [Η υπηρεσία προτείνει να γίνει δεκτό το αίτημα, σύμφωνα με τις διατάξεις:
α. Με την υπ’ αριθμ. 1038460/2439/Β0010/15-4-2009 ΦΕΚ 792/29-4-2009 τεύχος Β΄ απόφαση του Υπουργείου Οικονομίας και Οικονομικών,  

β. Τις διατάξεις του άρθρου 22 παρ. α. του Ν.20 Γενικού Κανονισμού Λιμένα (ΦΕΚ 444/β/99ι 

γ. Τις διατάξεις του άρθρου 60 του Π.Δ.11/12-11-1929 
δ.Το άρθρου 13 του Ν. 2971/2001 ο Δήμος δύναται με απόφαση του Δ.Σ. να παραχωρεί κοινόχρηστο χώρο αιγιαλού υπό συγκεκριμένους όρους, δηλ. να προσδιορίζεται επ’ ακριβώς η έκταση του παραχωρημένου χώρου, η ακριβή θέση αυτού, με αποστάσεις από σταθερά σημεία,  με απόφαση του Δημοτικού Συμβουλίου, για ένα ημερολογιακό έτος ήτοι μέχρι 31-12-2012, χωρίς να υποχρεούνται οι λουόμενοι στην καταβολή αντιτίμου για την χρήση ξαπλώστρων και ομπρελών.
ε.Το 24335/2012 έγγραφο της Τεχνικής Υπηρεσίας στο οποίο αναφέρονται τα εξής: «Στον παραπάνω χώρο του αιγιαλού έχει τοποθετηθεί καντίνα (με δημοπρασία) η οποία χρησιμοποιεί τον κοινόχρηστο χώρο του αιγιαλού και της παραλίας με ομπρέλες και ξαπλώστρες εμβαδού 70 μ2. Όσον αφορά το εάν είναι δυνατή απευθείας παραχώρηση της απλής χρήσης αιγιαλού, σύμφωνα με τις διατάξεις του άρθρου 60 του Π.Δ.11/12-11-1929, όταν μεταξύ της ιδιοκτησίας του αιτούντος την απλή χρήση και του αιγιαλού μεσολαβεί δρόμος (αγροτικός, κοινοτικός, επαρχιακός, Εθνικός κ.λ.π.).  Σας γνωρίζουμε ότι κατά το άρθρο 1 του ΑΝ 2344/1940 «περί αιγιαλού και παραλίας:«Ο αιγιαλός, ήτοι η περιστοιχούσα την θάλασσα χερσαία ζώνη, η βρεχόμενη η από τας μεγίστας πλην συνήθεις αναβάσεις των κυμάτων, είναι κτήμα κοινόχρηστον, ανήκει ως τοιούτον εις το Δημόσιον και προστατεύεται και διαχειρίζεται υπ’ αυτού». Σας γνωρίζουμε επίσης ότι όσα ισχύουν για την παραλία ισχύουν και για το δρόμο, ο οποίος τυχόν παρεμβάλλεται μεταξύ αιγιαλού και ιδιωτικής κτήσεως. Λέγοντας σε δρόμο εννοούμε οποιαδήποτε κατηγορίας τοιούτο (αγροτικό, κοινοτικό, επαρχιακό, Εθνικό κ.λ.π.) που έχει διαμορφωθεί πραγματικώς ή νομικώς. Και τούτο, γιατί από της σκοπιάς των ως άνω διατάξεων του άρθρου 60, η παρεμβολή της ζώνης παραλίας και του δρόμου μεταξύ των πέραν αυτών αιγιαλού και της εντεύθεν αυτών υπαρχούσης ιδιωτικής κτήσεως, καταστήματος, λειτουργούσης επιχειρήσεως κ.λ.π., δεν διακόπτει την μεταξύ αιγιαλού και των ως άνω ιδιωτικών κτήσεων κ.λ.π. υπάρχουσα λειτουργική σχέση. (Αριθ. γνωμ.739/1991 – Αρ. πρωτ.5587/1991 του Νομικού Συμβουλίου του κράτους Γ΄ τμήμα)».

    Κατόπιν των ανωτέρω ο Αντιπρόεδρος κάλεσε το Σώμα, ν’ αποφασίσει επί της ανωτέρω εισήγησης.

Το Δημοτικό Συμβούλιο Πύργου

    Μετά από διαλογική συζήτηση, αφού έλαβε υπόψη του την αναφερόμενη αίτηση, την υπ’ αριθμ. 1038460/2439/Β0010/15-4-2009 ΦΕΚ 792/29-4-2009 τεύχος Β΄ απόφαση του Υπουργείου Οικονομίας και Οικονομικών.

Α π ο φ α σ ί ζ ε ι

    Ομόφωνα, εγκρίνει την παραχώρηση δικαιώματος χρήσης αιγιαλού και παραλίας (εμβαδού 70 τ.μ.) έμπροσθεν του καταστήματος  «Εστιατόριο - Αναψυκτήριο» του Τόγια Νικολάου, που βρίσκεται στην περιοχή «Ρουπάκι» της Τ. Κ. Λεβεντοχωρίου, για την τοποθέτηση ομπρελών και ξαπλωστρών, προς εξυπηρέτηση των λουομένων, για χρονικό διάστημα ενός ημερολογιακού έτους (έως 31-12-2012), έναντι του ποσού των 10€/τ.μ. όπως έχει καθοριστεί με την υπ’ αριθμ. 538/05 απόφαση του Δ.Σ. χωρίς να υποχρεούνται οι λουόμενοι στην καταβολή αντιτίμου για τη χρήση τους. 

    Οι Δημοτικοί Σύμβουλοι κ.κ. Θεοδωρέλος – Χαρίτος Γ., Τζίνη Δ., Μπίρμπας Κ., Γιάνναρος Χ. – Επικεφαλής της παράταξης «Λαϊκή Συσπείρωση» και Καραμπέτσος Α., ήταν απόντες από την συνεδρίαση όταν τέθηκε το θέμα προς συζήτηση και έγκριση.

    Ο Πρόεδρος του Δ.Σ. κος Ευστάθιος Καννής δεν είχε προσέλθει στη συνεδρίαση, όταν τέθηκε το θέμα προς συζήτηση και έγκριση. 

Η παρούσα απόφαση έλαβε αύξοντα αριθμό 225/2012. 

Για το σκοπό αυτό συντάχθηκε το παρόν πρακτικό που υπογράφεται ως ακολούθως:

Ο ΠΡΟΕΔΡΟΣ              ΤΑ ΜΕΛΗ                         Ο ΓΡΑΜΜΑΤΕΑΣ

Ε. ΚΑΝΝΗΣ                                                    Δ. ΤΖΟΥΑΝΟΠΟΥΛΟΣ

Ακριβές Απόσπασμα

Εκ των πρακτικών του Δ.Σ.

Πύργος  4 – 7 - 2012

Ο ΔΗΜΑΡΧΟΣ

Μ.Ε.Δ.

